《沧洲亭怀古》
宋代·林之奇

潇水悠悠天际来，夹江古木抱山回。
栅中人物不满把，日晏市散多苍苔。
九疑巉天古云埋，遥想帝子龙车回。
心衰目极何可望，九歌寂寂令人哀。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。